КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Луздор» муниципальнöй районлöн муниципальнöй юкöн мутасын öтув вöдитчан автомашина транспортöн ветлысь-мунысьясöс да туй кöлуй новлöдлöм вылö медыджыд тариф тшупöдъяс вынсьöдöм йылысь**

«Донъяс (тарифъяс) государственнöя бурджыка регулируйтöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, «Коми Республикаын донъяс (тарифъяс) государственнöя бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, «Карса да карбердса общественнöй автомашина транспортöн ветлысь-мунысьясöс да туй кöлуй нуöм-вайöм вылö, а сідзжö обласьтпытшса да обласьткостса (Россия Федерация пытшкын республикакостса) маршрутъяс кузя автомашина транспортöн, сы лыдын таксиöн, ветлысь-мунысьясöс да туй кöлуй нуöм-вайöм вылö тарифъяс да (либö) налысь медыджыд тшупöд индан пöрадок йылысь» Коми Республикаса тариф службалöн 2006 во сора тöлысь 20 лунся 34/7 №-а тшöктöд серти

**ТШÖКТА:**

1. Урчитны да пыртны уджö «Луздор» муниципальнöй районлöн муниципальнöй юкöн мутасын öтув вöдитчан автомашина транспортöн ветлысь-мунысьясöс новлöдлöм вылö медыджыд тариф тшупöд содтöдын индöм серти.

2. Урчитны да пыртны уджö «Луздор» муниципальнöй районлöн муниципальнöй юкöнса мутасын öтув вöдитчан автомашина транспортöн ветлысь-мунысьясöс новлöдлöм вылö медыджыд тариф тшупöд вылын öтув вöдитчана автомашина транспортöн туй кöлуй новлöдлöм вылö öти местаысь лöсялана медыджыд тариф тшупöд, мый вынсьöдöма тайö тшöктöдöн индöм 1 пункт серти.

3. Лыддьыны вынтöмöн «Луздор» муниципальнöй районлöн муниципальнöй юкöн мутасын öтув вöдитчан автомашина транспортöн ветлысь-мунысьясöс да туй кöлуй новлöдлöм вылö медыджыд тариф тшупöдъяс вынсьöдöм йылысь» Коми Республикаса тариф службалысь 2009 во йирым тöлысь 23 лунся 93/1 №-а тшöктöд.

4. Тай тшöктöдыс вынсялö 2010 вося сора тöлысь 1 лунсянь.

**Юрнуöдысь А.И.Шеремет**

Сыктывкар

2010 вося лöддза-номъя тöлысь 4 лун

32/1 №

Вынсьöдöма

Коми Республикаса

тариф службалöн

2010 вося лöддза-номъя тöлысь 4 лунся

32/1 №-а тшöктöдöн

(содтöд)

**«Луздор» муниципальнöй районлöн муниципальнöй юкöн мутасын öтув вöдитчан автомашина транспортöн ветлысь-мунысьясöс новлöдлöм вылö медыджыд тариф тшупöд**

|  |  |  |  |
| --- | --- | --- | --- |
| **Могмöдан район** | Карса туйясті ветлысь-мунысьясöс новлöдлöм вылö медыджыд тариф тшупöд (1 мунöм-ветлöмысь, шайт) | Карбердса туйясті ветлысь-мунысьясöс новлöдлöм вылö медыджыд тариф тшупöд (1 км-ысь шайт) | Каркостса туйясті ветлысь-мунысьясöс новлöдлöм вылö медыджыд тариф тшупöд (1 км-ысь шайт), СДВ-тöг |
| «Луздор» муниципальнöй районса муниципальнöй юкöн | 12,00 | 2,08 | 2,24 |

Вуджöдiс Кузнецова Н.А, 2 307 пас